Feodosija Morozova

Feodosija Prokоpjevna Morozova () (naskiĝis  en Moskvo - mortis  en Borovsk) estis unu el la plej famaj subtenantoj de la malnovritanoj aŭ raskolniki.

Ŝi naskiĝis  en la familio de okolniĉij Prokofij Fjodoroviĉ Sokovnin. En la aĝo de 17 jaroj, ŝi edziniĝis kun la bojaro Gleb Morozov, frato de la prizorganto de la caro, Boris Morozov. Post la frua morto de ŝia edzo en 1662, ŝi konservis elstaran postenon en la Rusa Kortego.

eta|maldekstra|Tombo de Morozova en Borovsk, ĉ. 2002

Dum la Reformo de Nikon, Feodosija, estante pentofarantino de la Protopopo Avvakum, aliĝis al la movado de la malnovritanoj kaj sekrete alprenis religian voton sub la nomo de Teodora. Ŝi ludis gravan rolon konvinkante sian fratinon, Princinon Evdokija Urusova, aliĝi al la malnovritanoj.

Post multaj persekutoj, la fratinoj estis malliberigitaj en subteran kelon de la Monaĥejo de Pafnutij en Borovsk, kie Feodosija mortis pro malsato . Multaj komunumoj de malnovritanoj honoras ŝin kiel martiron.

 Feodosija Morozova en arto 
eta|maldekstra|Vasilij SurikovBojarino Morozova (1887)Tretjakova galerio, Moskvo
Vasilij Surikov pentris Bojarino Morozova en 1887: ĝi ilustras la areston de Feodosija Morozova, kiu defie levas du fingrojn rilate al la disputo inter la malnovritanoj kaj la subtenantoj de la patriarko Nikono pri la taŭga maniero fari krucosignon, unu el la reformoj de Nikono estas fari krucosignon per tri fingroj (Patro, Filo kaj Sankta Spirito, ĉi lasta ebliganta savi la animon per dia amo) anstataŭ du fingroj antaŭe (simbolante la duoblan naturon dian kaj homan de Kristo, savo venanta nur de kaj per fido kaj preĝo)Русское старообрядчество, Тома I и II. С.А. Зеньковский, Институт ДИ-ДИК, Москва 2006 .

 Referencoj 

 Vidu ankaŭ 
 Borovsk
 Borovska monaĥejo
 Malnovritanoj
 Nikono
 Pafnutij de Borovsk
 Raskol
 Vasilij Surikov

 Eksteraj ligiloj 

 ANTHROPOLOGY - Федор и Федора. Религия в жизни московского общества XVII века ()

 Fontoj 

Kategorio:Malnovritanaj sanktuloj
Kategorio:Mortintoj pro malsato
Kategorio:Rusiaj nobeloj
Kategorio:Malnovritanoj